Държавен вестник, бр. 52, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  52
Член 8
Договори
1. При сключване на договор взаимодейст­
вието между упълномощените органи на дър­
жавите на Страните се осъществява съгласно 
законодателствата на държавите на Страните.
2. Договорите, които се сключват от упълно­
мощените органи, трябва да включват клаузи, 
определящи:
задълженията по защита на класифицира­
ната информация;
условията за използване и обработка на 
класифицирана информация;
задълженията за предаване на трета страна 
на получената класифицирана информация 
само с писмено съгласие на упълномощения 
орган, предоставил тази информация;
реда за разрешаване на спорни въпроси и 
компенсиране на възможни вреди.
Член 9
Посещения
1. Посещенията на представители на упъл­
номощения орган на държавата на едната Стра­
на, предполагащи достъп до класифицирана 
информация на държавата на другата Страна, 
се осъществяват съгласно изискванията на 
законодателството на държавата-домакин.
2. Искането за посещение, предвиждащо 
достъп до класифицирана информация, се 
изпраща на упълномощения орган на държа­
вата-домакин не по-късно от 4 седмици преди 
предполагаемата дата на посещението.
Посоченото искане трябва да включва след­
ните сведения: 
цел на посещението;
фамилия, име, дата и място на раждане, 
гражданство на представителя на упълномо­
щения орган, номер на паспорта;
длъжност на представителя на упълномоще­
ния орган, наименование на упълномощения 
орган, който той представлява;
наличие на разрешение за достъп до класи­
фицирана информация със съответното ниво 
на класификация за сигурност;
предполагаема дата и продължителност на 
посещението;
наименования на упълномощените органи, 
чието посещение се планира;
длъжности, фамилии и имена на лица, с 
които представителят на упълномощения орган 
предполага, че ще се срещне (ако има подобна 
информация).
3. По време на посещението представителите 
на упълномощения орган на държавата на една­
та Страна се запознават и спазват правилата 
за работа с класифицирана информация със 
съответно ниво на класификация на държавата 
на другата Страна.
Член 10
Нарушаване на изискванията на законодател­
ството, регламентиращо защитата на класи­
фицираната информация
1. В случай че се установи нарушаване на 
изискванията на законодателството, което 
регламентира защитата на класифицираната 
информация, заинтересованите упълномощени 
органи на държавите на Страните уведомяват за 
това компетентните органи на своята държава 
и при необходимост провеждат консултации. 
При установяване на нарушение незабавно се 
извършва проверка съгласно националното 
законодателство, за резултатите от която се 
информира компетентният орган на държава­
та, предоставил класифицирана информация.
2. При извършване на проверката по ал. 1 на 
този член компетентните органи на Страните 
могат по взаимно договаряне да си изпращат 
взаимно свои представители.
3. Размерът и редът на компенсиране на 
вредите, нанесени на държавата, предоставила 
класифицирана информация, се определят в съ­
ответствие със законодателствата на държавите 
на Страните, както и в хода на консултациите.
Член 11
Разходи
Компетентните и (или) упълномощените 
органи самостоятелно понасят разходите, 
възникващи при изпълнението на това Спо­
разумение.
Член 12
Разрешаване на спорни въпроси
Спорните въпроси, касаещи тълкуването 
или изпълнението на това Споразумение, се 
решават чрез провеждане на консултации или 
преговори между компетентните органи на 
Страните.
Член 13
Заключителни разпоредби
1. Това Споразумение влиза в сила от да­
тата на получаване по дипломатически път 
на последното писмено уведомление, с което 
Страните се уведомяват взаимно, че са били 
изпълнени всички вътрешноправни процедури, 
необходими за неговото влизане в сила, и се 
сключва за неопределен срок.
2. По взаимно съгласие между Страните 
в това Споразумение могат да бъдат правени 
изменения и (или) допълнения, оформени 
като отделни протоколи, които влизат в сила 
в съответствие с ал. 1 на този член.
3. Всяка Страна може да прекрати действието 
на това Споразумение с писмено уведомление 
по дипломатически път до другата Страна за 
намерението си да прекрати действието му. В 
този случай действието на споразумението се 
прекратява шест месеца след датата на полу­
чаване на посоченото уведомление.
4. В случай на прекратяване действието на 
това Споразумение по отношение на класифици­
раната информация продължават да се прилагат 
същите мерки за защитата є, предвидени от 
това Споразумение, освен ако Страните не се 
договорят за друго.